LIETUVOS RESPUBLIKOS SVEIKATOS APSAUGOS MINISTRAS

ĮSAKYMAS

DĖL MEDICININIŲ DĖLIŲ NAUDOJIMO GYDYMO TIKSLAIS

2014 m. liepos 16 d. Nr. V-826

Vilnius

Vadovaudamasis Lietuvos Respublikos sveikatos sistemos įstatymo 16 straipsniu ir siekdamas reglamentuoti medicininių dėlių naudojimą gydymo tikslais:

1. N u s t a t a u, kad:

1.1. Medicinines dėles gydymo tikslais savo veikloje gali naudoti gydytojai, turintys galiojančią medicinos praktikos licenciją ir dirbantys sveikatos priežiūros įstaigoje, turinčioje licenciją teikti asmens sveikatos priežiūros paslaugas.

1.2. Visos asmens sveikatos priežiūros įstaigos, kuriose gydymo tikslais yra naudojamos medicininės dėlės, privalo laikytis Vaistinių preparatų laikymo ir įtraukimo į apskaitą asmens sveikatos priežiūros įstaigose tvarkos aprašo, patvirtinto Lietuvos Respublikos sveikatos apsaugos ministro 2006 m. gruodžio 19 d., įsakymu Nr. V-1051, Saugomų rūšių naudojimo tvarkos aprašo, patvirtinto Lietuvos Respublikos aplinkos ministro 2010 m. liepos 15 d. įsakymu Nr. D1-622, Laukinių gyvūnų naudojimo taisyklių, patvirtintų Lietuvos Respublikos aplinkos ministro ir Valstybinės maisto ir veterinarijos tarnybos direktoriaus 2011 m. birželio 30 d. įsakymu Nr. D1-533/B1-310, Prekybos laukiniais gyvūnais taisyklių, patvirtintų Lietuvos Respublikos aplinkos ministro, Muitinės departamento prie Finansų ministerijos ir Valstybinės maisto ir veterinarijos tarnybos direktoriaus 2002 m. gruodžio 21 d. įsakymu Nr. 658/831/743, Atliekų tvarkymo taisyklių, patvirtintų Lietuvos Respublikos aplinkos ministro 1999 m. liepos 14 d. įsakymu Nr. 217.

1.3. įsakymas įsigalioja 2014 m. lapkričio 1 d.

2. P a v e d u įsakymo vykdymo kontrolę viceministrui pagal administruojamą sritį.

Laikinai einantis sveikatos apsaugos ministro pareigas	Vytenis Povilas Andriukaitis